CELEX: 62007FA0006
Language: da
Date: 2008-05-08 00:00:00
Title: Sag F-6/07: Personalerettens dom (Tredje Afdeling) af 8. maj 2008 — Suvikas mod Rådet (Personalesag — midlertidigt ansatte — formalitetsindsigelse — fortrolige dokumenter — dokumenter opnået retsstridigt — tilbagekaldelse af dokumenter — ansættelse — ledig stilling — retsstridigt afslag på en ansøgning — annullation — erstatningssøgsmål — fortabt mulighed for ansættelse — fastsættelse efter ret og billighed)

21.6.2008   
            
            
               DA
            
            
               Den Europæiske Unions Tidende
            
            
               C 158/23
            
         Personalerettens dom (Tredje Afdeling) af 8. maj 2008 — Suvikas mod Rådet
   (Sag F-6/07)
   (Personalesag - midlertidigt ansatte - formalitetsindsigelse - fortrolige dokumenter - dokumenter opnået retsstridigt - tilbagekaldelse af dokumenter - ansættelse - ledig stilling - retsstridigt afslag på en ansøgning - annullation - erstatningssøgsmål - fortabt mulighed for ansættelse - fastsættelse efter ret og billighed)
   (2008/C 158/39)
   Processprog: fransk
   Parter
   
      Sagsøger: Risto Suvikas (Helsinki, Finland) (ved avocat M.-A. Lucas)
   
      Sagsøgt: Rådet for Den Europæiske Union (ved M. Arpio Santacruz og I Šulce, som befuldmægtigede)
   Sagens genstand
   Dels annullation af den rådgivende udvælgelseskomités afgørelse om ikke at opføre sagsøgeren på listen over de bedste ansøgere ved udvælgelsen i forbindelse med Rådets stillingsopslag B/024, dels annullation af denne liste samt af Rådets afgørelser om i de ledige stillinger at ansætte de ansøgere, der var opført herpå og om ikke at ansætte sagsøgeren — erstatningspåstand.
   Konklusion
   
               1)
            
            
               De dokumenter, som sagsøgeren har fremlagt som bilag A 14-A 16 til stævningen, fjernes fra sagens akter.
            
         
               2)
            
            
               Ansættelsesmyndighedens afgørelse af 20. februar 2006 om ikke at opføre sagsøgeren på listen over de bedste ansøgere efter Rådets stillingsopslag B/024 annulleres.
            
         
               3)
            
            
               Rådet for Den Europæiske Union betaler sagsøgeren 20 000 EUR som erstatning for det tab, han har lidt.
            
         
               4)
            
            
               I øvrigt frifindes Rådet.
            
         
               5)
            
            
               Rådet for Den Europæiske Union betaler sagens omkostninger.